Salvia canariensis

Salvia canariensis er en plante i leppeblomstfamilien.

Den er en busk som kan bli opptil 2 m høy. Bladene er lansett- til spydformede, mer eller mindre ullhårete og 5–15 cm lange. Blomsterstanden er forgrenet med iøynefallende, purpur støtteblad som er eggformede og lengre enn begeret. Krona er rosa.

Salvia canariensis er endemisk for Kanariøyene der den vokser på alle sju hovedøyene. Den er vanlig i den xerofytiske sonen i lavlandet, men på Gran Canaria finnes den også i fjellene opp til 1600 moh. Den vokser likevel nesten aldri i laurbærskog.

Galleri

Litteratur

Eksterne lenker 
 

Salvieslekta
Kanariøyenes endemiske flora
Planter formelt beskrevet i 1753
Planter formelt beskrevet av Carl von Linné